L-Ingilterra kisbu rebħa ta' 1-0 kontra l-Awstrija f' Middlesbrough, fl-ewwel partita tagħhom bi preparazzjoni għall-Euro 2020. L-iskwadra żagħżugħa sabitha xi ftit diffiċli biex toħloq ċansijiet perikolużi, b'bosta mill-plejers magħżula minn Gareth Southgate ma kienux disponibbli. L-aħbar ewlenija minn din il-partita kienet l-injury ta' Trent Alexander-Arnold. Minkejja dan u minkejja d-diversi plejers neqsin għall-Ingilterra, kien Bukayo Saka li fis-56 minuta skorja mill-viċin wara azzjoni maħduma tajba bejn Jack Grealish u Jesse Lingard, għal skor finali ta' 1-0. L-Olanda iddiżappuntaw xi ftit hekk kif temmew fi draw ta' 2-2 kontra l-Iskozja. L-Iskozja marru fil-vantaġġ fil-15-il minuta meta minn pass ta' Stuart Armstrong kien Jack Henry li kkonkluda ġewwa. Madankollu l-Olanda ġabu l-gowl tad-draw żewġ minuti wara permezz tal-attakkant prolifiku Memphis Depay. Iżda l-Iskoċċiżi reġgħu ħadu l-vantaġġ meta minuta biss wara li daħal fil-ground Kevin Nisbet gġeleb lil Tim Krul wara cross ta' Andrew Robertson. Iżda l-Olanda għal darb'oħra permezz ta' Memphis Depay ġabu d-draw fid-89 minuta biex salvaw draw fl-ewwel partita ta' ħbiberija tagħhom qabel il-Euro 2020. Iċ-champions mondjali Franza għelbu lil Wales bl-iskor ta' 3-0. Franza fetħu l-iskor fil-35 minuta meta x-xutt ta' Adrien Rabiot kien salvat parzjalment minn Wayne Hennessey, b'Kylian Mbappe jirreaġixxi qabel kulħadd u b'volley tajjeb tefa' fix-xibka. Franza irdoppjaw fit-48 minuta meta minn pass ta' Kylian Mbappe, din id-darba kien l-attakkant ta' Barcelona Antoine Griezmann li b'xutt minn mid-distanza ikkonkluda ġewwa. Ousmane Dembele żied it-tielet gowl għall-Franza fid-79 minuta. Il-Ġermanja kienu miżmuma fi draw ta' 1-1 mid-Danimarka. Il-Ġermanja marru fil-vantaġġ fit-48 minuta meta wara żball fid-difiża ta' Daniża kien Florian Neuhaus li approfitta u bil-lemin tefa' fil-lasta għal 1-0. Madankollu id-Danimarka kisbu l-gowl tad-draw fil-71 minuta meta wara pass preċiż ta' Christian Eriksen, kien Yussuf Poulsen li skorja, għal skor finali ta' 1-1.